**ELŐTERJESZTÉS**

**Tiszavasvári Város Önkormányzata Képviselő-testületének**

**2020. október 29-én tartandó rendes ülésére**

Az előterjesztés tárgya: Forgalomszabályozó eszközök kihelyezése a Dr. Lévai Sándor utcán

Melléklet: 1 db térkép részlet

Az előterjesztés előadója: Szőke Zoltán polgármester

Az előterjesztés témafelelőse: Arató Atilla - ügyintéző

Az előterjesztés ügyiratszáma: TPH/13645-1/2020

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2020. október 22.

##### Arató Atilla

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése**

**a Dr. Lévai Sándor utcán**

Tisztelt Képviselő-testület!

A Polgármesteri Hivatal Dr. Lévai Sándor utcán lévő parkolási rendjét szükséges szabályozni, tekintettel arra, hogy a parkoló mögötti területen és útpadkán is sokszor parkoló, várakozó gépjárművek sorakoznak, olyankor is, ha az 50 m-el lejebb lévő parkolóban van hely. Az így parkoló gépjárművek akadályozzák az utcán való közlekedést, továbbá több alkalommal is előfordult, hogy a parkolóba szabályosan várakozó autó nem tudott kiállni, ekkor meg kellett várnia a mögötte lévő gépjármű sofőrjét.

Fentiekre való tekintettel javaslom, hogy a Polgármesteri Hivatal mögötti Dr. Lévai Sándor utcán a megállás és várakozás tilalmát útpadkán is bevezetni.

A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A megvalósításhoz szükséges táblák, bilincsek és oszlop beszerzésének költségvonzata van, mely szerint az eszközök nettó 29.520,-Ft, azaz **összesen bruttó 37.490,-Ft. -ba kerülnek.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2020. október 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2020. (X.29.) Kt. számú**

**határozata**

**Forgalomszabályozó eszközök kihelyezése**

**a Dr. Lévai Sándor utcán**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezésé a Dr. Lévai Sándor utca című előterjesztést megtárgyalta, és az alábbi határozatot hozza:

* 1. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1 db „Megállni tilos” táblát a Dr. Lévai Sándor utca és a Nyírfa utca kereszteződésébe.

- 1 db „Megállni tilos” táblát a Dr. Lévai Sándor utcán az útszűkületnél.

- 2 db „útpadkán is tilos” kiegészítő táblát a 2 db „Megállni tilos” tábla alá.

1. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 2020. december 4. **Felelős:** Szőke Zoltán polgármester